जब भी निवेश की बात आती है तो भारतीय निवेशकों के लिए सही विकल्प चुनना काफी मुश्किल हो जाता है। ऐसा इसलिए क्योंकि निवेश साधनों की भरमार है। मसलन, मासिक, तिमाही, छमाही और सालाना रिटर्न देने वाली निवेश योजना से लेकर कर योग्य और कर मुक्त रिटर्न जैसी योजनाओं की एक लंबी फेहरिस्त है। इसलिए सही निवेश साधन चुनना शायद उतना आसान नहीं है जितना लगता है। निवेशकों खासकर हाई नेट वर्थ इन्वेस्टर्स (बड़ी पूंजी वाले निवेशक) के लिए बेहद लोकप्रिय निवेश विकल्पों में से एक है कर-मुक्त बॉन्ड। आइये जानते हैं कि ये बॉन्ड क्या होते हैं और कैसे काम करते हैं?